આ વખતે ગુજરાતની જનતાનો મિજાજ ભાજપની તરફેણમાં નહી પરંતુ તેના વિરોધમાં વધુ દેખાઇ રહ્યો છે. દેશમાં 2014ની ચુંટણીમાં ભાજપનાં જંગી વિજય બાદ દેશની જનતાએ ભાજપ સરકાર પર ઘણી આશાઓ રાખી હતી, પાયાનાં પ્રશ્નોના નિરાકરણમાં ભાજપ કોઇને કોઇ પગલા લેશે તેવી લોકોની મોદી સરકારથી અપેક્ષાઓ હતી. 2014માં જ્યારે ભાજપને જીત મળી ત્યારે તે જીતને ભાજપની જીત ન બતાવતા મોદીની જીત વધુ બતાવવામાં આવી હતી, 2014માં મોદીની અચાનક લહેર આવવાથી દેશમાં ભાજપ સરકારની જગ્યાએ મોદી સરકારનાં નારા લાગવા લાગ્યા હતા. તેમાં ખાસ કરીને અબકી બાર મોદી સરકાર. જો કે આજની પરિસ્થિતિ 2014થી કંઇક અલગ જ છે. જો કે ગુજરાતની વાત કરવામા આવે તો રાજ્યમાં કોંગ્રેસ સુરેન્દ્રનગર, જામનગર, જૂનાગઢ, પોરબંદર, અમરેલી, મહેસાણા, સાબરકાંઠા, બનાસકાંઠા, પા઼ટણ, આણંદ, છોટા ઉદેપુર બેઠકો જીતી શકે છે જયારે ભાજપ વડોદરા, રાજકોટ, અમદાવાદ, ભાવનગર જેવી શહેરી બેઠકો જીતી શકે તેવો અંદાજ કાઢવામાં આવ્યો છે.